شہزادی عمرزادی ٹوانہ

شہزادی عمرزادی ٹوانہ (ولادت: 9 دسمبر 1960ء، لاہور) ایک پاکستانی سیاست دان ہیں جو جون 2013ء سے مئی 2018ء تک پاکستان کی قومی اسمبلی کی رکن تھیں۔

ابتدائی زندگی اور تعلیم 
شہزادی عمرزادی ٹوانہ 9 دسمبر 1960ء کو مغربی پاکستان کے شہر لاہور میں پیدا ہوئیں۔ ان کے والد سر ملک خضر حیات ٹوانہ تھے جنھوں نے 1943ء سے 1947ء کے درمیان میں پنجاب کے وزیر اعظم کی حیثیت سے خدمات انجام دیں۔

شہزادی عمرزادی نے 1982ء میں کنیئرڈ کالج برائے خواتین یونیورسٹی سے گریجویشن کی اور پنجاب یونیورسٹی سے معاشیات میں ایم اے کی ڈگری حاصل کی۔

شہزادی عمرزادی کی شادی شیخ انجم رفیق سے ہوئی تھی۔

سیاسی زندگی

2002ء کے عام انتخابات 
شہزادی عمرزادی 2002ء کے عام انتخابات میں خواتین کے لیے مخصوص نشست پر مسلم لیگ (ق) کی امیدوار کی حیثیت سے پاکستان کی قومی اسمبلی کی رکن منتخب ہوئیں۔ انہوں نے بطور قومی اسمبلی کی رکن، وفاقی پارلیمانی سیکرٹری برائے پانی و بجلی کی حیثیت سے خدمات انجام دیں۔

2008ء کے عام انتخابات 
شہزادی عمرزادی 2008ء کے پاکستانی عام انتخابات میں حلقہ پی پی 38 (سرگودھا الیون) سے مسلم لیگ (ن) کی امیدوار کی حیثیت سے پاکستان کی قومی اسمبلی کی رکن منتخب ہوئی تھیں۔ انہوں نے 57،510 ووٹ حاصل کیے اور مسلم لیگ (ق) کے امیدوار محمد منیر قریشی کو شکست دی۔

2013ء کے عام انتخابات 
شہزادی عمرزادی 2013ء کے پاکستانی عام انتخابات میں پنجاب سے خواتین کے لیے مخصوص نشست پر مسلم لیگ (ن) کی امیدوار کی حیثیت سے پاکستان کی قومی اسمبلی میں دوبارہ منتخب ہوئیں۔ شہزادی عمرزادی نے بطور قومی اسمبلی کی رکن اپنے دوسرے دور میں وفاقی پارلیمانی سیکرٹری برائے پٹرولیم اور قدرتی وسائل کی خدمات انجام دیں۔

حوالہ جات 

اکیسویں صدی کی خواتین سیاست دان
بقید حیات شخصیات
پاکستان مسلم لیگ (ق) کے اراکین قومی اسمبلی
پاکستان مسلم لیگ (ن) کے اراکین قومی اسمبلی
پاکستان مسلم لیگ (ن) کے ارکان صوبائی اسمبلی (پنجاب)
پاکستانی ارکان قومی اسمبلی 2002ء تا 2007ء
پاکستانی ارکان قومی اسمبلی 2013ء تا 2018ء
پنجاب ارکان صوبائی اسمبلی 2008ء تا 2013ء
فضلا کنیئرڈ کالج
قومی اسمبلی پاکستان کی خواتین ارکان
ٹوانہ خاندان
پنجاب صوبائی اسمبلی کے ارکان نامکمل
قومی اسمبلی پاکستان کے رکن کے نامکمل مضامین
اکیسویں صدی کی پاکستانی خواتین سیاست دان
Short description is different from Wikidata